CELEX: 32021D0258
Language: da
Date: 2021-02-18 00:00:00
Title: Rådets afgørelse (FUSP) 2021/258 af 18. februar 2021 om ændring af afgørelse 2011/101/FUSP om restriktive foranstaltninger på baggrund af situationen i Zimbabwe

19.2.2021   
               
               
                  DA
               
               
                  Den Europæiske Unions Tidende
               
               
                  L 58/51
               
            
         RÅDETS AFGØRELSE (FUSP) 2021/258
         af 18. februar 2021
         om ændring af afgørelse 2011/101/FUSP om restriktive foranstaltninger på baggrund af situationen i Zimbabwe
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 15. februar 2011 vedtog Rådet afgørelse 2011/101/FUSP (1) om restriktive foranstaltninger på baggrund af situationen i Zimbabwe.
                  
               
                     (2)
                  
                  
                     Rådet har taget afgørelse 2011/101/FUSP op til fornyet vurdering under hensyntagen til den politiske situation i Zimbabwe.
                  
               
                     (3)
                  
                  
                     De restriktive foranstaltninger bør forlænges indtil den 20. februar 2022. Rådet bør løbende tage dem op til fornyet vurdering i lyset af den politiske og sikkerhedsmæssige udvikling i Zimbabwe.
                  
               
                     (4)
                  
                  
                     Oplysningerne om én person, der er afgået ved døden, bør udgå af listen over personer og enheder i bilag I til afgørelse 2011/101/FUSP. De restriktive foranstaltninger bør forlænges for tre personer og én enhed, der er opført i nævnte bilag, og de identificerende oplysninger og begrundelsen for opførelsen af to personer i nævnte bilag bør ajourføres. Suspensionen af de restriktive foranstaltninger bør forlænges for tre personer, der er opført i bilag II til nævnte afgørelse, og én afdød person bør udgå af bilag II til nævnte afgørelse.
                  
               
                     (5)
                  
                  
                     Afgørelse 2011/101/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse 2011/101/FUSP foretages følgende ændringer:
            
                        1)
                     
                     
                        Artikel 10 affattes således:
                        
                           »Artikel 10
                           
                              1.   Denne afgørelse træder i kraft på dagen for vedtagelsen.
                           
                           
                              2.   Denne afgørelse finder anvendelse indtil den 20. februar 2022.
                           
                           
                              3.   Foranstaltningerne omhandlet i artikel 4, stk. 1, og artikel 5, stk. 1 og 2, suspenderes indtil den 20. februar 2022, for så vidt som de finder anvendelse på personer, der er opført i bilag II.
                           
                           
                              4.   Denne afgørelse tages løbende op til fornyet vurdering og forlænges eller ændres om nødvendigt, hvis Rådet fastslår, at dens mål ikke er nået.«
                           
                        
                     
                  
                        2)
                     
                     
                        Bilag I erstattes med bilag I til nærværende afgørelse.
                     
                  
                        3)
                     
                     
                        Bilag II ændres som anført i bilag II til nærværende afgørelse.
                     
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 18. februar 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  Rådets afgørelse 2011/101/FUSP af 15. februar 2011 om restriktive foranstaltninger over for Zimbabwe (EUT L 42 af 16.2.2011, s. 6).
      
      
         
            BILAG I
            PERSONER OG ENHEDER, DER ER OMHANDLET I ARTIKEL 4 OG 5
            I.   Personer
            
                         
                     
                     
                        Navn (og eventuelle kaldenavne)
                     
                     
                        Identificerende oplysninger
                     
                     
                        Begrundelse
                     
                  
                        2.
                     
                     
                        MUGABE, Grace
                     
                     
                        Født 23.7.1965
                        Pas nr. AD001159
                        ID nr. 63-646650Q70
                     
                     
                        Tidligere sekretær for kvindeligaen under ZANU-PF (Zimbabwe African National Union — Patriotic Front) og involveret i aktiviteter, der i alvorlig grad undergraver demokratiet, respekten for menneskerettighederne og retsstatsprincippet. Overtog Iron Mask-ejendommen i 2002; hævdes at have store ulovlige indtægter fra diamantudvinding.
                     
                  
                        5.
                     
                     
                        CHIWENGA, Constantine
                     
                     
                        Vicepræsident
                        Zimbabwes tidligere forsvarschef, pensioneret general, født 25.8.1956
                        Pas nr. AD000263
                        ID nr. 63-327568M80
                     
                     
                        Vicepræsident og Zimbabwes tidligere forsvarschef. Medlem af den fælles operative kommando, medvirken i udformning eller ledelse af statens undertrykkende politik. Anvendte hæren til overtagelser af landbrugsbedrifter. Var under valget i 2008 en af hovedophavsmændene bag volden i forbindelse med anden runde af præsidentvalget.
                     
                  
                        7.
                     
                     
                        SIBANDA, Phillip Valerio (alias Valentine)
                     
                     
                        Zimbabwes forsvarschef
                        Zimbabwes tidligere hærchef, general, født 25.8.1956 eller 24.12.1954
                        ID nr. 63-357671H26
                     
                     
                        Zimbabwes forsvarschef og Zimbabwes tidligere hærchef. Højtstående i hæren med forbindelser til regeringen, medvirken til udformning eller ledelse af statens undertrykkende politik.
                     
                  II.   Enheder
            
                         
                     
                     
                        Navn
                     
                     
                        Identificerende oplysninger
                     
                     
                        Begrundelse
                     
                  
                        1.
                     
                     
                        Zimbabwe Defence Industries
                     
                     
                        10th floor, Trustee House, 55 Samora Machel Avenue, PO Box 6597, Harare, Zimbabwe
                     
                     
                        Forbindelser til forsvarsministeriet og ZANU-PF-fløjen i regeringen.
                     
                  
      
      
         
            BILAG II
            I bilag II til afgørelse 2011/101/FUSP udgår oplysningerne om følgende person:
            
                        »4.
                     
                     
                        Shiri, Perence (alias Bigboy) Samson Chikerema«.